rejauldu/bengali-wikipedia huggingface dataset:
কালীচরণ বন্দ্যোপাধ্যায় (৯ ফেব্রুয়ারি ১৮৪৭ - ৬ ফেব্রুয়ারি ১৯০৭) বাঙালি রাজনীতিবিদ, ইন্ডিয়ান লিগের প্রতিষ্ঠাতা ও ভারতীয় জাতীয় কংগ্রেসের প্রতিষ্ঠাতা সদস্য।   জন্ম ও প্রারম্ভিক জীবন  কালীচরণ বন্দ্যোপাধ্যায়ের জন্ম ১৮৪৭ খ্রিস্টাব্দের ৯ ফেব্রুয়ারি জব্বলপুরে। পিতা ছিলেন হরচন্দ্র বন্দ্যোপাধ্যায়।  প্রথম শ্রেণীতে এম.এ করে পরে বি.এল পাশ করেন। ১৮৬৩ খ্রিস্টাব্দে ষোল বৎসর বয়সে খ্রিষ্টধর্ম গ্রহণ করেন এবং পরবর্তীকালে রেভারেন্ড কালীচরণ নামে পরিচিত হন।   কর্মজীবন ও রাজনৈতিক ক্রিয়াকলাপ  প্রথমে আইনজীবী ও পরে জেনারেল এসেমব্লিজ ইনস্টিটিউশনের অধ্যাপক ও শেষে কলকাতা বিশ্ববিদ্যালয়ের প্রথম বাঙালি রেজিস্ট্রার নিযুক্ত হন। পণ্ডিত ও সুবক্তা হিসাবে খ্যাতি ছিল তার। রাজনৈতিক আন্দোলনের সক্রিয় অংশগ্রহণ করেন ও ১৮৭৫ খ্রিস্টাব্দে অন্যান্যদের সঙ্গে ইণ্ডিয়ান লিগ স্থাপন করেন। ইণ্ডিয়ান অ্যাসোসিয়েশনের সভাপতি ছিলেন। ১৮৮৫ খ্রিস্টাব্দে ভারতের জাতীয় কংগ্রেস স্থাপনের সূচনা থেকেই সক্রিয় ভূমিকা গ্রহণ করেন। ১৮৯৫ খ্রিস্টাব্দে টুনা কংগ্রেসের প্রস্তাবক, ১৮৯৬ খ্রিস্টাব্দে কলকাতা কংগ্রেসে বিশ্ববিদ্যালয় বিষয়ক প্রস্তাবক ছিলেন তিনি। ১৮৯৮ খ্রিস্টাব্দে ঢাকায় অনুষ্ঠিত বঙ্গীয় প্রাদেশিক সম্মেলনের সভাপতি ছিলেন কালীচরণ বন্দ্যোপাধ্যায়।   মৃত্যু  ১৯০৭ খ্রিস্টাব্দের ৬ ফেব্রুয়ারি কালীচরণ বন্দ্যোপাধ্যায় প্রয়াত হন।   তথ্যসূত্র   সুবোধচন্দ্র ও অঞ্জলি বসু সম্পাদিত সাহিত্য সংসদ, কলকাতা প্রকাশিত সংসদ বাঙালি চরিতাভিধান প্রথম খণ্ড পঞ্চম সংস্করণ তৃতীয় মুদ্রণ পৃষ্ঠা সংখ্যা ১২৮-১২৯ দ্রষ্টব্য। আইএসবিএন ৯৭৮-৮১-৭৯৫৫-১৩৫-৬  বিষয়শ্রেণী:১৮৪৭-এ জন্ম বিষয়শ্রেণী:১৯০৭-এ মৃত্যু বিষয়শ্রেণী:১৯শ শতাব্দীর ভারতীয় রাজনীতিবিদ বিষয়শ্রেণী:১৯শ শতাব্দীর বাঙালি বিষয়শ্রেণী:২০শ শতাব্দীর বাঙালি বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:কলকাতার রাজনীতিবিদ
মাতাবেলেল্যান্ড ক্রিকেট দল () জিম্বাবুয়ের মাতাবেলেল্যান্ড প্রদেশের প্রতিনিধিত্বকারী প্রথম-শ্রেণীর ক্রিকেট দলবিশেষ। ১৯৯৪ সাল থেকে লোগান কাপে অংশ নিয়ে ২০০৭ সালে প্রতিযোগিতা বিলুপ্ত ঘোষণার পূর্ব-পর্যন্ত অংশ নেয়। বুলাওয়ের কুইন্স স্পোর্টস ক্লাব ও বুলাওয়ে অ্যাথলেটিক ক্লাবের উভয় মাঠেই দলটি আয়োজক দল হিসেবে নিজেদের খেলাগুলো আয়োজন করে।   সম্মাননা   লোগান কাপ (২) — ১৯৯৫-৯৬, ১৯৯৮-৯৯   তথ্যসূত্র    বহিঃসংযোগ   History of Logan Cup   Domestic records   বিষয়শ্রেণী:জিম্বাবুয়ের ক্রিকেটের ইতিহাস বিষয়শ্রেণী:জিম্বাবুয়ের সাবেক প্রথম-শ্রেণীর ক্রিকেট দল বিষয়শ্রেণী:জিম্বাবুয়ের ক্রিকেট দল বিষয়শ্রেণী:জিম্বাবুয়ের সাবেক উচ্চস্তরের ক্রিকেট ক্লাব বিষয়শ্রেণী:মাতাবেলেল্যান্ডভিত্তিক ক্রিকেট
অধ্যাপক আব্দুল রউফ রুফি () পাকিস্তানের একজন নাত খাওয়ান। তিনি নাতের অনেক অ্যালবাম প্রকাশ করেছেন। তিনি তাঁর মেঠা মেঠা হ্যায় মেরে মুহাম্মদ কা নাম, আনে ওলো ইয়ে তাউ বাটাও এবং শাহ-ই-মদিনা নামক নাতের জন্য বহু পরিচিত। তিনি পাকিস্তানের অন্যতম শীর্ষস্থানীয় নাত খাওয়ান হিসাবে বিবেচিত হন। Dawah Academy's silver jubilee celebrations start (Abdul Rauf Rufi's performance at Islamabad event) The Nation newspaper, Published 20 Feb 2010, Retrieved 3 December 2018Data Sahib's Urs to start from today (Abdul Rauf Rufi's performance at Lahore event) Dawn (newspaper), Published 19 March 2006, Retrieved 3 December 2018   পেশা  আবদুল রউফ রুফি ১৯৯০-এর দশকে নাত গাইতে শুরু করেন। তিনি তার নাতে আরবের ঐতিহ্যগত বাদ্যযন্ত্র ব্যবহার করতে পছন্দ করেন। তার আবেদনময়ী কণ্ঠস্বর আছে। যে কারণেই তিনি পাকিস্তানি জনসাধারণের মধ্যে জনপ্রিয়তা পান।  Profile of Abdul Rauf Rufi on hamariweb.com website, Retrieved 3 December 2018   প্রকাশিত অ্যালবাম  তার কয়েকটি অ্যালবাম হল:   আল মদিনা চল মদীনা  হাম তূ গুলাব হোগায়  পট্টি পট্টি ফুল ফুল   সুপার হিট নাত    মেঠার মিঠা হ্যায় মেরে মুহাম্মদ কা নাম Profile of Abdul Rauf Rufi on urduwire.com website  Retrieved 3 December 2018  কে সুয়ে লালাজার ফিরতে হ্যায়  আগর কই আপনা ভাল চাহতা হ্যায়  রুখ-ই-মোস্তফা কা জামাল আল্লাহ তায়ালা  আল মদিনা চাল মদীনা, আজ নাহিন তাউ কাল মদীনা  রব কা পাইরা আয়া হ্যায়  মেদিন মদিনে হো আনওয়ান   পুরস্কার   পাকিস্তান সরকার কর্তৃক প্রাইড অফ পারফরম্যান্স পুরস্কার (২০০৫)   তথ্যসূত্র   বিষয়শ্রেণী:প্রাইড অব পারফরম্যান্স প্রাপক বিষয়শ্রেণী:পাঞ্জাবি ব্যক্তি বিষয়শ্রেণী:জীবিত ব্যক্তি বিষয়শ্রেণী:পাকিস্তানি কবি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ইসলামি সঙ্গীতের পাকিস্তানি শিল্পী বিষয়শ্রেণী:ফয়সালাবাদের ব্যক্তি
বাংলাদেশ রেলওয়ে ক্লাস ২৬০০ বাংলাদেশ রেলওয়ে কর্তৃক পরিচালিত বাংলাদেশের মিটার-গেজ ডিজেল–বৈদ্যুতিক লোকোমোটিভের একটি শ্রেণী। এই শ্রেণীর মোট ১৬টি লোকো ১৯৮৮ সালে বাংলাদেশ রেলওয়ের বহরে যুক্ত হয়।  এই শ্রেণীর লোকো যাত্রীবাহী ও মালবাহী উভয় ধরনের ট্রেনেই ব্যবহৃত হয়। প্রথমে আন্তঃনগর ট্রেনে এদের খুব ব্যবহার করা হলেও ২৯০০ শ্রেণীর লোকো আসার পর এদেরকে আন্তঃনগর ট্রেনে খুব কমই দেখা যায়। কন্টেইনার ও অয়েল ট্যাংকার সহ অন্যান্য মালবাহী ট্রেনেও এদের ব্যবহার করা হয়।   প্রস্তুতকারকের বিবরণ  ২৬০০ শ্রেণীর লোকো কানাডার জেনারেল মটরস ডিজেল (জিএমডি) উৎপাদন করে। এদের মডেল ইএমডি জিটি১৮এলএ-২, যা ২৯০০ শ্রেণীর সাথে সাদৃশ্যপূর্ণ॥ এই ১৬টি লোকো ১৯৮৮ সালের মার্চ–এপ্রিলের দিকে বাংলাদেশে আসে।   যান্ত্রিক বিবরণ  এই লোকোগুলোতে ইএমডি ৮–৬৪৫ই৩সি প্রাইম মুভার ব্যবহার করা হয়েছে। এদের ক্ষমতা ১,৫০০ অশ্বশক্তি এবং এরা সর্বোচ্চ ১০৭ কিমি/ঘণ্টা পর্যন্ত চলতে পারে। এদের চাকার বিন্যাস হলো এ১এ-এ১এ।  এদেরকে বাংলাদেশের অন্যতম সফল লোকো শ্রেণী বলা হয়ে থাকে। ২০২০ সাল পর্যন্ত প্রায় সকল লোকো সচল রয়েছে। ১৯৯৯ সালে ২৯০০ সিরিজের লোকো বাংলাদেশে আসে। ২৯০০ ও ২৬০০ একই ধরনের লোকো। শুধু ২৯০০ শ্রেণীরগুলো হুন্দাই রোটেমের তৈরি। ২৭০০ শ্রেণীর লোকোর সাথেও এদের মিল রয়েছে।  বাংলাদেশের পাশাপাশি মালয়েশিয়ার Keretapi Tanah Melayu জন্য ১৭টি, ঘানার ঘানা রেলওয়ের জন্য ১৪টি ও জেনারেল মোটরসের জন্য একটি, সবমিলিয়ে মোট ৩১টি ইএমডি জিটি১৮এলসি-২ মডেলের লোকো উৎপাদন করা হয়। এই লোকো ও ইএমডি জিটি১৮এলএ-২ লোকো প্রায় একই। তবে কিছু পার্থক্য রয়েছে যেমন, সেগুলোর চাকার বিন্যাস এ১এ–এ১এ না হয়ে সি–সি হয়েছে।   শ্রেণীকরণ এবং সংখ্যায়ন  এই লোকোগুলোর সংখ্যা–সিরিজ/শ্রেণী হচ্ছে ২৬০০, এবং এদেরকে ২৬০১ থেকে ২৬১৬ পর্যন্ত সংখ্যায়িত করা হয়েছে। এদের শ্রেণী-নাম/স্পেসিফিকেশন হচ্ছে “এমইজি-১৫”। এখানে, এম = মিটার-গেজ, ই = ডিজেল-ইলেক্ট্রিক, জি = জিএমডি এবং ১৫ = ১৫ × ১০০ = ১,৫০০ অশ্বশক্তি।   রং    আকাশী নীল-হলুদ  সবুজ-হলুদ  গাঢ় নীল-হলুদ   হর্ন  ২৬০৫ ও ২৬০৯ লোকোতে হারমোনিয়াম হর্ন রয়েছে।   রক্ষণাবেক্ষণ  ২০০০ শ্রেণীর লোকোগুলোর বেজ চট্টগ্রাম রেল বিভাগে। এদেরকে দিনাজপুরের পার্বতীপুরের কেন্দ্রীয় লোকোমোটিভ কারখানায় (কেলোকা) ও চট্টগ্রামের পাহাড়তলী ডিজেল শপে রক্ষণাবেক্ষণ করা হয়।   চিত্রশালা    তথ্যসূত্র    বহিঃসংযোগ   বিষয়শ্রেণী:বাংলাদেশের ডিজেল-ইলেক্ট্রিক লোকোমোটিভ বিষয়শ্রেণী:জেনারেল মোটরস ডিজেল লোকোমোটিভ বিষয়শ্রেণী:মিটার গেজ ডিজেল লোকোমোটিভ বিষয়শ্রেণী:এ১এ-এ১এ লোকোমোটিভ বিষয়শ্রেণী:১৯৮৮ সালে প্রবর্তিত লোকোমোটিভ বিষয়শ্রেণী:বাংলাদেশের লোকোমোটিভ
'উত্তর প্রদেশ ফুটবল সংঘ (ইউপিএফএস''') হল ভারতের উত্তর প্রদেশ রাজ্যের ফুটবলের নিয়ন্ত্রক সংস্থা। এটি উত্তরপ্রদেশ ফুটবল দলের মালিক। এটি সর্বভারতীয় ফুটবল ফেডারেশনের সাথে অনুমোদিত।  ইউপিএফএস সন্তোষ ট্রফি এবং সিনিয়র মহিলা জাতীয় ফুটবল চ্যাম্পিয়নশিপের জন্য রাজ্য দল পাঠায়।   লিগ  লখনউ সুপার ডিভিশন  আরও দেখুন  উত্তরপ্রদেশ ফুটবল দল  তথ্যসূত্র   বিষয়শ্রেণী:উত্তরপ্রদেশে ফুটবল বিষয়শ্রেণী:বারাণসী ভিত্তিক সংস্থা বিষয়শ্রেণী:প্রতিষ্ঠার বছর অনুপস্থিত সংস্থা
বিমলাপদ দত্ত (১৯০৭ – ৮ ফেব্রুয়ারি ১৯৯০) ছিলেন  ব্রিটিশ ভারতের স্বদেশী ও কৃষক আন্দোলনের সময়কালে জাতীয়তাবাদের উদ্গাতা সংবাদপত্র সমূহের বর্ধমান জেলার গ্রামীণ সংবাদদাতা। অনুপ্রাসবহুল রচনায় তার যথেষ্ট দক্ষতা ছিল। অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি  ২০১৯ পৃষ্ঠা ২৬৪,   জীবনী  বিমলাপদ দত্তের জন্ম ব্রিটিশ ভারতের অধুনা  পশ্চিমবঙ্গের পূর্ব বর্ধমান জেলার রায়না থানার পাঁইটা গ্রামের উগ্রক্ষত্রিয় বংশের এক অবস্থাপন্ন পরিবারে। পিতা উমেশচন্দ্র দত্ত এবং মাতা রাজকুমারী। প্রথম জীবনে বিমলাপদ কলকাতায়  ও পরে বর্ধমানের কানাই-এর নাটশালায় ধানভানা কল, যন্ত্রপাতির, পাম্প, চাকি ইত্যাদির ব্যবসা করতেন। তবে ব্যবসার মধ্যে থেকেও তিনি স্বদেশী বিশেষকরে কৃষক আন্দোলনে পরোক্ষভাবে যুক্ত ছিলেন। তিনি যুগান্তর, আনন্দবাজার পত্রিকা, দৈনিক বসুমতী সহ বর্ধমান, বাঁকুড়া, ও ঝাড়গ্রাম অঞ্চলের সকল স্থানীয় পত্র-পত্রিকার গ্রামীণ সংবাদদাতা ছিলেন। এছাড়াও সঙ্গীতজ্ঞ ও চিকিৎসাব্রতী হিসাবে বিশেষ পরিচিতি ছিল। সেসময়ে প্রত্যন্ত গ্রামের মানুষের চিকিৎসার একমাত্র অবলম্বন ছিলেন তিনি। তিনি ব্যবসা ইত্যাদির কারণে শহরে থাকতে পারতেন সহজেই। কিন্ত গ্রামের মানুষের পাশে থাকার জন্য আজন্ম প্রত্যন্ত গ্রামে অতিবাহিত করেন।   কাজের ফাঁকে লেখালেখির কাজও করতেন। 'দেহি দেবী দর্শন',  'বাণীবন্দনা', 'বিশ্বকবি বন্দনা', 'বিধানচন্দ্র বন্দনা' প্রভৃতি রচনায় তার  অনুপ্রাসের ব্যবহার তার সাহিত্য দক্ষতার পরিচয় দেয়। এবিষয়ে তার একমাত্র রচিত গ্রন্থটি হল- অনুপ্রাসমালা।হংসনারায়ণ ভট্টাচার্য সম্পাদিত "বঙ্গসাহিত্যাভিধান", ফার্মা কে এল এম প্রা.লি কলকাতা,১৯৯০ প্রকাশিত   বাংলার গ্রামের দরদী মানুষ বিমলাপদ দত্ত ১৯৯০ খ্রিস্টাব্দের ৮ ফেব্রুয়ারি পরলোক গমন করেন।   তথ্যসূত্র   বিষয়শ্রেণী: ১৯০৭-এ জন্ম বিষয়শ্রেণী: ১৯৯৮-এ মৃত্যু বিষয়শ্রেণী: পূর্ব বর্ধমান জেলার ব্যক্তি
রিষভ সিনহা হলেন ভারতীয় অভিনেতা, যিনি ভারতীয় টেলিভিশনে কাজ করেন। তিনি জি টিভিতে প্রচারিত কবুল হ্যায় নাটকে "আয়ান" চরিত্রে অভিনয় করেছেন। একই সাথে এমটিভি ইন্ডিয়ার এমটিভি স্প্লিটসভিলার প্রতিযোগী ছিলেন। তিনি কাঁচী চলচ্চিত্রে নেতিবাচক চরিত্রে অভিনয় করেছেন। রিষভ বিগ বসের নবম আসরের প্রতিযোগী ছিলেন, যেখানে তিনি প্রথম রানার আপ নির্বাচিত হন।  টেলিভিশন অনুষ্ঠান  সাল অনুষ্ঠান চ্যানেল চরিত্র ২০১২ এমটিভি স্প্লিটসভিলা এমটিভি ইন্ডিয়া প্রতিযোগী ২০১৪ এমটিভি স্প্লিটসভিলা এমটিভি ইন্ডিয়া প্রতিযোগী ২০১২-১৩ কবুল হ্যায় জি টিভি আয়ান আহমেদ খান ২০১৫-১৬ বিগ বস ৯ কালারস স্বয়ং (১ম রানার আপ)  চলচ্চিত্র   অপ্রকাশিত চলচ্চিত্রকে নির্দেশ করে  সাল চলচ্চিত্রের নাম চরিত্র ২০১৪কাঁচী: দ্য আনব্রেকেবল সুশান্ত কাঁকরা  তথ্যসূত্র  বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৮৮-এ জন্ম
250px|thumb|একর এন ১০ 250px|thumb| ১১ kb র ছোট পি ডি এ পার্সোনাল ডিজিটাল অ্যাসিসটেন্ট (পি ডি এ) বা  পার্সোনাল ডেটা অ্যাসিসটেন্ট একটি প্রায় সাইন্টিফিক ক্যালকুলেটর আকৃতির বহনযোগ্য ছোট ইলেকট্রনিক নোটবুক, যেখানে ডাইরির মত সব ধরনের তথ্য রাখা যায়। মোবাইল ফোনের ব্যাপক প্রসারের আগে প্রযুক্তি নির্ভরেরা এটি প্রচুর ব্যবহার করতেন। বর্তমানে পি ডি এ হল স্মার্ট ফোন। বর্তমানে পি ডি এ তে মানচিত্র, মেইল পড়া, ব্রাউজিং ইত্যাদি করা যায়। আবার কিছু কিছু পি ডি এ গুলোতে গেম খেলা যায়।   আরও দেখুন   মোটরগাড়ি নেভিগেশন সিস্টেম  তথ্যসূত্র  বহিঃসংযোগ   Annotated bibliography of references to gesture and pen computing  বিষয়শ্রেণী:কম্পিউটার বিষয়শ্রেণী:ব্যক্তিগত ডিজিটাল সহযোগী বিষয়শ্রেণী:মোবাইল কম্পিউটার বিষয়শ্রেণী:তথ্য যন্ত্রপাতি
নির্বাক  একটি ভারতীয় বাংলা চলচ্চিত্র। এই চলচ্চিত্রটি পরিচালনা করেছেন সৃজিত মুখোপাধ্যায়।  অভিনয় করেছেন সুস্মিতা সেন, যীশু সেনগুপ্ত, ঋত্বিক চক্রবর্তী এবং অঞ্জন দত্ত। সৃজিত পরিচালিত সেরা চলচ্চিত্রগুলোর মধ্যে একটি হলো নির্বাক।এই চলচ্চিত্রেই সুস্মিতা সেন সর্বপ্রথম বাংলা ভাষায় অভিনয় শুরু করেন।.  অভিনয়  সুস্মিতা সেন  অঞ্জন দত্ত  যীশু সেনগুপ্ত  ঋত্বিক চক্রবর্তী  তথ্যসূত্র  বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:কলকাতার পটভূমিতে চলচ্চিত্র বিষয়শ্রেণী:পশ্চিমবঙ্গের পটভূমিতে চলচ্চিত্র বিষয়শ্রেণী:২০১৫-এর চলচ্চিত্র বিষয়শ্রেণী:সৃজিত মুখোপাধ্যায় পরিচালিত চলচ্চিত্র
গুয়াতেমালা জাতীয় ফুটবল ফেডারেশন (, ; এছাড়াও ফেদেফুত গুয়াতে, ফেনাফুটজি এবং সংক্ষেপে টেমপ্লেট নামে পরিচিত) হচ্ছে গুয়াতেমালার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯১৯ সালে প্রতিষ্ঠিত হয়েছে। এটি প্রতিষ্ঠার ২৭ বছর পর ফুটবলের সর্বোচ্চ সংস্থা ফিফার সদস্যপদ লাভ করে। অতঃপর ২০১৬ সালের ২৮শে অক্টোবর তারিখে সংস্থাটির সকল কার্যক্রম ফিফা দ্বারা স্থগিত করা হয়েছিল, তবে সংস্থার সাধারণীকরণ কমিটি সম্পূর্ণরূপে কার্যকরী হওয়ার পরে ২০১৮ সালের ৩১শে মে তারিখে এই স্থগিতাদেশ প্রত্যাহার করা হয়েছিল। অন্যদিকে, প্রতিষ্ঠার ৪২ বছর পর ১৯৬১ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর গুয়াতেমালার রাজধানী গুয়াতেমালা সিটিতে অবস্থিত।  এই সংস্থাটি গুয়াতেমালার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে গুয়াতেমালান জাতীয় ফুটবল লীগ, গুয়াতেমালান নারী জাতীয় ফুটবল লীগ এবং কোপা দে গুয়াতেমালার মতো প্রতিযোগিতার সকল কার্যক্রম পরিচালনা করে। বর্তমানে গুয়াতেমালা জাতীয় ফুটবল ফেডারেশনের সভাপতির দায়িত্ব পালন করছেন হেরার্দো পাইজ এবং সাধারণ সম্পাদকের দায়িত্ব পালন করছেন উইলিয়াম মার্তিনেজ।  কর্মকর্তা   অবস্থান  নাম সভাপতি  হেরার্দো পাইজ সহ-সভাপতি  কার্লোস ফের্নান্দেজ ভিক্তোর গার্সিয়া সাধারণ সম্পাদক  উইলিয়াম মার্তিনেজ কোষাধ্যক্ষ  হুয়ান কার্লোস বারাগান গণমাধ্যম এবং যোগাযোগ পরিচালক  আলেক্স আরগুয়েতা প্রযুক্তিগত পরিচালক  কার্লোস এস্ত্রাদা ফুটসাল সমন্বয়কারী  এক্তোর আরাগোন জাতীয় দলের কোচ (পুরুষ)  আমারিনি ভিয়াতোরো জাতীয় দলের কোচ (নারী)  বেনিয়ামিন মোন্তেরোসো রেফারি সমন্বয়কারী  হোসে লুইস কামার্গো  তথ্যসূত্র  বহিঃসংযোগ     ফিফা-এ গুয়াতেমালা জাতীয় ফুটবল ফেডারেশন    কনকাকাফ-এ গুয়াতেমালা জাতীয় ফুটবল ফেডারেশন   বিষয়শ্রেণী:গুয়াতেমালা জাতীয় ফুটবল ফেডারেশন বিষয়শ্রেণী:১৯১৯-এ গুয়াতেমালা-এ প্রতিষ্ঠিত বিষয়শ্রেণী:১৯১৯-এ প্রতিষ্ঠিত ক্রীড়া সংস্থা বিষয়শ্রেণী:গুয়াতেমালার ক্রীড়া নিয়ন্ত্রণ সংস্থা বিষয়শ্রেণী:গুয়াতেমালার ফুটবল পরিচালনা পরিষদ বিষয়শ্রেণী:কনকাকাফের সদস্য
right|thumb|তক্ষকমন্ডলী (Draco) তক্ষক তারামন্ডল বা Draco পৃথীবির উত্তর আকাশে অবস্থিত একটি তারামন্ডল। ল্যাটিন ভাষায় এর নামের অর্থ ড্রাগন। টলেমির বর্ণিত ৪৮টি তারামন্ডলের অন্যতম। পৃথিবীর উত্তর গোলার্ধ থেকে সারা বছরই এই নক্ষত্র মন্ডলী দৃশ্যমান থাকে এবং রাতের আকাশ থেকে কখনই এটি অস্ত যায় না।  বিষয়শ্রেণী:তারামণ্ডল বিষয়শ্রেণী:তক্ষক (তারামণ্ডল) বিষয়শ্রেণী:টলেমি কর্তৃক তালিকাভুক্ত তারামণ্ডল
হিন্দলগি () ভারতের কর্ণাটক রাজ্যের বেলগাভি জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে হিন্দালগি শহরের জনসংখ্যা হল ১০,৮৫৭ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৭৯%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে হিন্দালগি এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
মুক্তির কথা তারেক মাসুদ ও ক্যাথরিন মাসুদ পরিচালিত ১৯৯৯ সালের বাংলাদেশী নাট্য চলচ্চিত্র। চলচ্চিত্রটিতে ১৯৭১ সালে বাংলদেশের স্বাধীনতা যুদ্ধ চলাকালীন মানুষের সংগ্রামের কাহিনি বিবৃত হয়েছে। ছবিটিতে সাধারণ জনগণ কীভাবে গণহত্যা, ধর্ষণ ও বর্বরতার শিকার হয়েছে তার উল্লেখ রয়েছে। প্রত্যন্ত অঞ্চলে এখনো মানুষ তেমনি সংগ্রামের মধ্য দিয়ে জীবন অতিবাহিত করছে। চলচ্চিত্রের কিছু ফুটেজ মার্কিন চলচ্চিত্র নির্মাতা লেয়ার লেভিন-এর থেকে নেয়া হয়েছে।  কাহিনি সংক্ষেপ ১৯৯৬ সাল থেকে ১৯৯৯ সাল পর্যন্ত একদল তরুণ তরুণী প্রত্যন্ত গ্রামাঞ্চলে ঘুরে ঘুরে বাংলাদেশের স্বাধীনতা যুদ্ধের প্রামাণ্যচিত্র মুক্তির গান দেখাতে শুরু করেন। প্রদর্শনী শেষে গ্রামবাসীরা প্রজেকশনিস্ট দলের কাছে তাদের নিজস্ব অভিজ্ঞতা আর অভিযোগের কথা বলতে শুরু করেন। কখনও কখনও প্রদর্শনী হয়ে উঠে মুক্তিযুদ্ধের লোকগানের আসর। শহরের তরুণ প্রজেকশনিস্ট দল উপলব্ধি করে গ্রামের মানুষের কাছে মুক্তিযুদ্ধের চেতনার কথা পৌঁছাতে এসে তাদের কাছ থেকেই মুক্তিযুদ্ধের বৃহত্তর ইতিহাস জানতে পেরেছে।  হোম ভিডিও ২০১২ সালের ২৫ মার্চ লেজার ভিশন থেকে মুক্তির কথা চলচ্চিত্রের ডিভিডি মুক্তি পায়। এটিকে বাংলাদেশের প্রথম ডিভিডি বলে উল্লেখ করা হয়।  তথ্যসূত্র  বহিঃসংযোগ     বিষয়শ্রেণী:১৯৯৯-এর চলচ্চিত্র বিষয়শ্রেণী:১৯৯০-এর দশকের প্রামাণ্য চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী প্রামাণ্য চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:তারেক মাসুদ পরিচালিত চলচ্চিত্র বিষয়শ্রেণী:ক্যাথরিন মাসুদ পরিচালিত চলচ্চিত্র বিষয়শ্রেণী:বাংলাদেশের স্বাধীনতা যুদ্ধের চলচ্চিত্র বিষয়শ্রেণী:১৯৯০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
বস্তী পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ৩২৮২ জন এবং খানার সংখ্যা ছিল ৬৯৩ টি। ২০০১ সালের শুমারি অনুসারে জনসংখ্যা ছিল ৩৬০১ জন এবং সাক্ষরতার হার ছিল ৩৭%।   তথ্যসূত্র   বিষয়শ্রেণী:অছাম জেলার জনপদসমূহ বিষয়শ্রেণী:অছাম জেলার ভূগোল অসম্পূর্ণ বিষয়শ্রেণী:অছাম জেলার গ্রাম উন্নয়ন সমিতি বিষয়শ্রেণী:উইকিউপাত্তে স্থানাঙ্ক আছে
কেভিন আন্তোনিও জোয়েল গিসলাইন মিরায়াস ই কাস্তিয়ো (জন্ম: ৫ অক্টোবর ১৯৮৭), সাধারণভাবে কেভিন মিরায়াস (), হলেন একজন বেলজীয় পেশাদার ফুটবলার, যিনি এভার্টন হতে অলিম্পিয়াকোস ধারে এবং বেলজিয়াম জাতীয় দলের হয়ে একজন উইঙ্গার হিসেবে খেলেন।  মিরায়াস লিগ ১-এর ক্লাব লিলির হয়ে ২০০৪ সালে তার পেশাদার ক্যারিয়ার শুরু করেন। অতঃপর ২০১০ সালে গ্রিক ক্লাব অলিম্পিয়াকোসের হয়ে খেলার পুর্বে তিনি সেইন্ট-ইতিয়েনের হয়ে খেলেন। তিনি অলিম্পিয়াকোসের হয়ে খেলার সময় সফলতার মুখ দেখেন, উক্ত ক্লাবের হয়ে তিনি ৫২ ম্যাচে ৩৪টি গোল করেছেন। তিনি অলিম্পিয়াকোসের হয়ে দ্বিতীয় মৌসুমে তিনি ২৫ ম্যাচে ২০টি গোল করে সর্বোচ্চ গোলদাতার পুরস্কার পান। তার অসাধারণ খেলা প্রিমিয়ার লিগের ক্লাব এভার্টনের নজর কাড়ে। এর ফলে ২০১২ সালে গ্রীষ্মে তিনি ৬ মিলিয়ন ইউরোর বিনিময়ে এভার্টনের সাথে একটি চুক্তি স্বাক্ষর করেন।  মিরায়াস ২০০৭ সালে বেলজিয়ামের জ্যেষ্ঠ দলের হয়ে আন্তর্জাতিক পর্যায়ে অভিষেক করেন। তিনি এপর্যন্ত বেলজিয়ামের হয়ে ৫০-এর অধিক ম্যাচ খেলেছেন। তিনি বেলজিয়ামের বেশ কয়েকটি যুব পর্যায়ে বেলজিয়াবের প্রতিনিধিত্ব করেছেন। তিনি ২০০৮ গ্রীষ্মকালীন অলিম্পিক এবং ২০১৪ ফিফা বিশ্বকাপের মতো প্রতিযোগিতায় বেলজিয়ামের হয়ে খেলছেন।  সম্মাননা ক্লাব অলিম্পিয়াকোস সুপারলিগ গ্রিস (২): ২০১০–১১, ২০১১–১২ গ্রিক ফুটবল কাপ (১): ২০১১–১২  ব্যক্তিগত সুপারলিগ গ্রিস সর্বোচ্চ গোলদাতা (১): ২০১১–১২ সুপারলিগ গ্রিস মৌসুমের সেরা খেলোয়াড় (১): ২০১১–১২ প্রিমিয়ার লিগ মাসের সেরা গোল (১): মে ২০১৩  তথ্যসূত্র  বহিঃসংযোগ  এভার্টনএফসি.কমে কেভিন মিরায়াস বেলজীয় এফএ-এ কেভিন মিরায়াস        বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:বেলজীয় পুরুষ ফুটবলার বিষয়শ্রেণী:ইংল্যান্ডে প্রবাসী বেলজীয় বিষয়শ্রেণী:লিল ওলাঁপিক স্পোর্টিং ক্লাবের খেলোয়াড় বিষয়শ্রেণী:বেলজিয়ামের আন্তর্জাতিক যুব ফুটবলার বিষয়শ্রেণী:বেলজিয়ামের অনূর্ধ্ব-২১ আন্তর্জাতিক ফুটবলার বিষয়শ্রেণী:বেলজিয়ামের আন্তর্জাতিক ফুটবলার বিষয়শ্রেণী:লিগ ১-এর খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:বেলজীয় প্রবাসী পুরুষ ফুটবলার বিষয়শ্রেণী:ফ্রান্সে প্রবাসী ফুটবলার বিষয়শ্রেণী:গ্রিসে প্রবাসী ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:২০০৮ গ্রীষ্মকালীন অলিম্পিকের ফুটবলার বিষয়শ্রেণী:ফুটবল উইঙ্গার বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:এভার্টন ফুটবল ক্লাবের খেলোয়াড় বিষয়শ্রেণী:এসিএফ ফিওরেন্তিনার খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:সেঁত-এতিয়েন স্পোর্টস অ্যাসোসিয়েশনের খেলোয়াড় বিষয়শ্রেণী:রয়্যাল আন্টভের্প ফুটবল ক্লাবের খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:গাজিয়ান্তেপ ফুটবল ক্লাবের খেলোয়াড় বিষয়শ্রেণী:ফ্রান্সে বেলজীয় প্রবাসী ক্রীড়াবিদ বিষয়শ্রেণী:ইংল্যান্ডে বেলজীয় প্রবাসী ক্রীড়াবিদ বিষয়শ্রেণী:মোরেইরেন্সে ফুটবল ক্লাবের খেলোয়াড় বিষয়শ্রেণী:লিমাসোল স্পোর্টস অ্যাসোসিয়েশনের খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:সাইপ্রাসীয় প্রথম বিভাগের খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:তুরস্কে প্রবাসী ফুটবলার বিষয়শ্রেণী:সাইপ্রাসে প্রবাসী ফুটবলার বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:অলিম্পিয়াকোস ফুটবল ক্লাবের খেলোয়াড় বিষয়শ্রেণী:বেলজিয়ামের অলিম্পিক ফুটবলার
জেরমোভা মসজিদ জেরমোভা, ভিটিনা, কসোভো-তে অবস্থিত একটি সাংস্কৃতিক ঐতিহ্যবাহী স্মৃতিচিহ্ন।  এই মসজিদটি কাঠ ও মাটির মিশ্রণে নির্মিত। অ্যাডোবি প্রাচীরগুলো ১৯৬০-এর দশকে একটি সম্প্রসারণ প্রকল্পের সময় নির্মাণ করা হয়। ছাদ নির্মাণের দায়িত্বে ছিলেন পোজারানিয়ে-র আলি তেরজিকি, মুয়াজ্জিন মাহফিলের রেলিং তৈরি করেন স্মিরে-র মোল্লা মেহমেত এবং ছাদের অলংকরণ কাঠের কাজ করেন কাঠমিস্ত্রি নাজিম বুজহালা।  মসজিদটির নির্মাণ সময় নিয়ে বিভিন্ন মতামত রয়েছে। ১৪শ শতক বা ১৪৪৭ সালে এটি নির্মিত বলে ধারণা করা হয়, তবে বিশদ গবেষণায় ধারণা করা হয় যে এটি ১৮শ শতকের মাঝামাঝির আগে নির্মিত নয়। এই বিভ্রান্তি সম্ভবত একটি পুরাতন মসজিদের স্মৃতির সাথে যুক্ত, যার ভিত্তির ওপর বর্তমান মসজিদটি নির্মিত হয়েছে। এই অবস্থা সংরক্ষণের প্রচেষ্টাকে জটিল করে তোলে।   বিবরণ  মসজিদে ৯টি বর্গাকৃতি জানালা রয়েছে, যেগুলো বিভিন্ন উচ্চতায় স্থাপন করা হয়েছে। উত্তর দিকের সম্মুখভাগে নিচের দুটি জানালা স্থানীয় লোকদের দ্বারা ভাঙচুরের (যেমন ব্র্যান্ডি বা বিয়ারের বোতল ছোঁড়া) কারণে জামাতের পক্ষ থেকে বন্ধ করে দেওয়া হয়েছে। এজন্য বিশেষ করে ধর্মীয় ছুটির দিনে নামাজের সময় দুই থেকে তিনজন প্রহরী নিয়োগ করা হয়ে থাকে। আয়তাকার এই মসজিদের আকার  বাই , এর পাথরের ভিত্তি এবং অ্যাডোবি প্রাচীরের মধ্যে একটি দৃষ্টিগোচর বৈসাদৃশ্য দেখা যায়। মসজিদের চার-স্তর বিশিষ্ট ছাদ স্থানীয় রীতিকে অনুসরণ করে তৈরি, তবে এতে কোনো মিনার নেই।  প্রার্থনা কক্ষে মিহরাব, মিম্বর এবং মাহফিল থাকলেও দিক্কা বা লেকচারনের অনুপস্থিতি লক্ষ্য করা যায়। মিহরাব কিবলার দিকে (অর্থাৎ মক্কার দিকে) মুখ করে এবং এর উভয় পাশে পুষ্প অলঙ্করণ রয়েছে। এটি প্রাচীরের অন্যান্য অংশ থেকে শুধুমাত্র খোদাইয়ের মাধ্যমে আলাদা করা হয়েছে, যেহেতু উভয় অংশই সাদা রঙের, যদিও পূর্বে মিহরাবের অন্য রঙ থাকতে পারে। মিম্বর প্রাচীর থেকে আলাদা এবং এতে কাঠের অলংকরণসহ কিছু কাঁচের পুঁতি রয়েছে। মিম্বর ও মাহফিল উভয়ই ওক গাছের কাঠ দিয়ে তৈরি। মিম্বরে জ্যামিতিক নকশা রয়েছে, যার মধ্যে একটি ষড়ভুজ তারকা (hexagram) এক সময় নামাজঘরের মাঝ বরাবর ছিল।  অন্যদিকে মাহফিলটি ১৯৬৯ থেকে ১৯৭০ সালের মধ্যে নির্মিত হয় এবং এতে কাঠের তক্তা এবং রেলিং রয়েছে যা মাছের আঁশ বা অর্ধচন্দ্রের আকৃতির।  পুরনো বারান্দার ভিত্তি থেকে পাওয়া দুটি পাথরের শিলালিপি বর্তমানে মসজিদের প্রাঙ্গণে স্থাপন করা হয়েছে। জাতীয় রেজিস্ট্রির বিশেষজ্ঞ কাজিম নাসামি বিশ্বাস করেন এগুলো প্রাচীন, কারণ এগুলোর সঙ্গে একটি পৃথক বেদিও ছিল। যদিও শিলালিপিগুলো মারাত্মকভাবে ক্ষতিগ্রস্ত, তবে এতে অক্ষত ক্যালিগ্রাফি রয়েছে, যা বর্তমান অবস্থানে (প্রাঙ্গণের কোণে) কোনো নির্মাণকাজ শুরু হলে হারিয়ে যাওয়ার আশঙ্কা আছে। বর্তমানে ছাদ থেকে জল চুঁইয়ে পড়ায় সংস্কারকাজ প্রয়োজনীয় হয়ে পড়েছে।   তথ্যসূত্র   বিষয়শ্রেণী:কসোভোর মসজিদ
অখিল ভারতীয় আয়ুর্বিজ্ঞান সংস্থান রায়পুর (এইমস রায়পুর) ভারতের ছত্তিশগড় রাজ্যের রায়পুরে অবস্থিত একটি মেডিকেল কলেজ ও চিকিৎসা গবেষণার সরকারি বিশ্ববিদ্যালয়। এটি ২০১২ সালে প্রধানমন্ত্রী স্বাস্থ্য সুরক্ষা যোজনার (পিএমএসএসওয়াই) অধীনে প্রতিষ্ঠিত ছয়টি এইমস স্বাস্থ্যসেবাসমূহের মধ্যে একটি এবং ভারত সরকারের স্বায়ত্তশাসিতভাবে স্বাস্থ্য ও পরিবার কল্যাণ মন্ত্রকের অধীনে কাজ করে।   বিদ্যায়তন  থাম্ব|তাতিবাঁধ গুরুদ্বারের কাছে জিই রোডে অবস্থিত এইমস রায়পুর রায়পুর শহরের তাতিবাঁধ গুরুদ্বারের কাছে জিই রোডে অবস্থিত। মোট ₹৮৪০ কোটি (ইউএস$১১০ মিলিয়ন) ব্যয়ে নির্মিত, এইমস রায়পুর ১০৩.৬৩ একর (০.৪ বর্গকিমি) এলাকা জুড়ে বিস্তৃত, যেখানে হাসপাতাল ও কলেজ কমপ্লেক্স ৬৩.৮৫ একর (০.৩ বর্গকিমি) ও আবাসিক কমপ্লেক্স ৩৯.৭৮ একর (০.২ বর্গকিমি) দখল করে রয়েছে।  রায়পুরের মতো শহরে অবস্থিত হওয়ায়, প্রতিষ্ঠানটি ছত্তিশগড়, পূর্ব মহারাষ্ট্রের কিছু অংশ (বিদর্ভ অঞ্চল), মধ্যপ্রদেশ ও ওড়িশা সহ মধ্য ভারতের সংখ্যাগরিষ্ঠ জনসংখ্যার চিকিৎসা পরিষেবার চাহিদা সরবরাহ করে। মহাবিদ্যালয়টি স্বামী বিবেকানন্দ বিমানবন্দর থেকে ২৬ কিলোমিটার ও রায়পুর জংশন রেলওয়ে স্টেশন থেকে ১০.৬ কিলোমিটার দূরে অবস্থিত।   আরও দেখুন   অখিল ভারতীয় আয়ুর্বিজ্ঞান সংস্থান  ভারতের শিক্ষা ব্যবস্থা  ভারতের চিকিৎসা মহাবিদ্যালয়সমূহের তালিকা   তথ্যসূত্র    বহিঃসংযোগ     বিষয়শ্রেণী:অখিল ভারতীয় আয়ুর্বিজ্ঞান সংস্থান বিষয়শ্রেণী:২০১২-এ ছত্তিশগড়ে প্রতিষ্ঠিত বিষয়শ্রেণী:২০১২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:রায়পুরে শিক্ষা, ছত্তিশগড় বিষয়শ্রেণী:ছত্তিশগড়ের চিকিৎসা মহাবিদ্যালয়
থাম্ব|স্যার ডেভিড ইলিয়াস এজরা স্যার ডেভিড ইলিয়াস এজরা (১৮৭১-১৯৪৭) (বা সাধারণভাবে স্যার ডেভিড এজরা) ছিলেন কলকাতা, ভারতের বাগদাদি ইহুদি সম্প্রদায়ের একজন বিশিষ্ট সদস্য।   প্রারম্ভিক জীবন এবং পরিবার  ডেভিড ইলিয়াস এজরা ১৮৭১ সালে জন্মগ্রহণ করেন।Baghdadi Jewish Women in India. Joan G. Roland and Tamar Marge Gubbay, Jewish Women's Archive. Retrieved 6 September 2015. ইলিয়াস ডেভিড এজরার পুত্র এবং ডেভিড জোসেফ এজরার নাতি। তিনি সলোমন ডেভিড স্যাসুনের কন্যা রাচেল সাসুনকে বিয়ে করেছিলেন।Jewish Women's Archive: Flora Sassoon   পদ  এজরা ছিলেন কলকাতার শেরিফ এবং ভারতীয় রিজার্ভ ব্যাঙ্কের একজন পরিচালক।Prominent Iraqi Jews of recent times. Meer Basri, The Scribe, Issue 76, Spring 2003. Retrieved 6 September 2015. তিনি ইহুদি ত্রাণ সমিতি এবং এশিয়াটিক সোসাইটির সভাপতি ছিলেন।David Joseph Ezra.  Recalling Jewish Calcutta: Memories of the Jewish community in Calcutta. Retrieved 6 September 2015.   মৃত্যু  এজরা ১৯৪৭ সালে মারা যান।   আরো দেখুন    কলকাতায় ইহুদিদের ইতিহাস   তথ্যসূত্র   বিষয়শ্রেণী:এশিয়াটিক সোসাইটির সভাপতি বিষয়শ্রেণী:কলকাতার শেরিফ বিষয়শ্রেণী:১৯৪৭-এ মৃত্যু বিষয়শ্রেণী:১৮৭১-এ জন্ম
নাগরপুর ইউনিয়ন হচ্ছে ইউনিয়ন পরিষদ দ্বারা পরিচালিত একটি ছোট শহর যেটি বাংলাদেশের টাঙ্গাইল জেলার নাগরপুর উপজেলার অন্তর্গত। এটি টাঙ্গাইল শহরের ২৪ কিলোমিটার দক্ষিণে অবস্থিত।  জনসংখ্যাতত্ত্ব বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, নাগরপুর ইউনিয়নের মোট জনসংখ্যা ২৭,০৩৮ জন। এই ইউনিয়নে মোট ঘরসংখ্যা ৬,৩০৩ টি।  শিক্ষা নাগরপুর ইউনিয়নের গড় সাক্ষরতার হার শতকরা ৪৮ ভাগ (পুরুষ-৫২.১%, মহিলা-৪৪.২%)।  আরও দেখুন  টাঙ্গাইল  তথ্যসূত্র  বিষয়শ্রেণী:ঢাকা বিভাগের জনবহুল স্থান বিষয়শ্রেণী:টাঙ্গাইল জেলার জনবহুল স্থান বিষয়শ্রেণী:নাগরপুর উপজেলার ইউনিয়ন